שירותים

1. מכירת עסקים וחברות  
בזמן, במחיר ולאדם הנכון.

כבעלים של עסק או חברה, ודאי חולפות בראשך מידי פעם מחשבות על העתיד... כיצד להתמודד עם תחרות גוברת או עם תנאי שוק משתנים? ואם בבעלותך חברה משפחתית, כיצד להיערך למצב בו דור הבנים יסרב ליטול את המושכות לידיו? 
סוגיות חשובות אלו אינן מרפות ודורשות התייחסות בשלב זה או אחר של חיי העסק. אחד מהפתרונות האפשריים במצב זה הוא העמדת העסק או החברה למכירה. 

מכירת חברה זה עניין למומחים
מכירת עסק שהקמת בשתי ידיך, היא תהליך מורכב, הן ברמה העסקית והן ברמה האישית: השיקולים העסקיים ה"קרים" מתערבבים בשיקולים רגשיים, העלולים לסכל את התהליך או לפגוע בתנאי העסקה ובתמורה הכספית הצפויה לך. 
וכאן, עסקים 4 יו בע"מ נכנסת לתמונה, עם תהליך עבודה מובנה בן 3 שלבים, אשר הוכיח את עצמו בעשרות עסקאות מכירה. 

דיסקרטיות מעל הכל
עסקים 4 יו בע"מ משקיעה משאבים רבים במניעת ריגול תעשייתי ושומרת על סודיות מוחלטת משלבי הפנייה לרוכשים הפוטנציאלים ועד חתימת העסקה, כך שמידע חסוי לא יימסר לרוכשים הפוטנציאליים ללא הסכמתך המפורשת.


תהליך העבודה
1. הכנת החברה
· מיפוי העסק והכנת מתווה עסקה
· ניתוח SWOT
· ניתוח דוחות כספיים
· בניית דוח פרופורמה
· מסקנות והמלצה לשווי עסקה

2. מיפוי השוק
· גיבוש תוכנית עבודה ופרופיל רוכש אופטימלי
· פנייה ראשונית לגורמים בעלי פרופיל פיננסי ואישיותי מתאים - ללא חשיפת פרטיך
· סינון המועמדים 

3. מו"מ וחתימה
· כניסה למו"מ למכירת העסק תוך חתירה להסכם עקרונות או מזכר הבנות
· עריכת בדיקת נאותות מקיפה מול עורכי הדין ורואי החשבון של שני הצדדים לעסקה
· ניהול משא ומתן סופי וגיבוש הסכם מכירת העסק
· Closing – חתימה על עסקת המכירה.

4. אינטגרציה
· ניהול תהליך האינטגרציה בין החברה לרוכש
· אינטגרציה מהירה, ממוקדת ומתוכננת לשיפור סיכוי הצלחת הרכישה
· התמקדות בגורמי מפתח היוצרים ערך סינרגטי לעסקת הרכישה
· חתירה לחזרה מהירה לשגרת הפעילות העסקית
· ייעוץ, ליווי ותמיכה בתהליך הרכישה, להבטחת תוצאותיו החיוביות.


2. איתור וגיוס שותפים
הקמת עסק וניהולו לאורך שנים, היא משימה תובענית ושוחקת. הצורך לטפל בנושאי השיווק, המכירות, הנהלת החשבונות, המחקר והפיתוח, מביאים בעלי עסקים כמוך לצומת המחייבת החלטה: האם לגייס עובד מקצועי שכיר? ואולי להקים שותפות עסקית? לכל אחת מהאפשרויות יתרונות וחסרונות משלה:

גיוס עובד מקצועי שכיר
גישה זו תאפשר לך לבזר סמכויות, אך נאמנותו של עובד שכיר מוגבלת ועם עזיבתו, הוא נוטל עמו ידע מקצועי רב 
שבמרבית המקרים ובעיקר בעסקים קטנים ובינוניים, אינו זוכה לתיעוד מסודר. 

הקמת שותפות עסקית
שותף המביא עמו ערך מוסף אמיתי בתחום בו אתה זקוק לחיזוק (ניהול, שיווק, תפעול, כספים, אדמיניסטרציה, משאבי אנוש ועוד) יאפשר לך לייעל את תהליכי העבודה ולחלוק איתך בנטל הכבד הכרוך בניהול וניווט העסק. 
אם הגעת לגיל פרישה או שמיצית את עצמך בתפקיד, בחר שותף בעל ניסיון אשר כיהן כמנכ"ל או סמנכ"ל 
שייכנס לנעליך. אם קיים בארגון תפקיד תפעולי, מקצועי או שיווקי מובהק שאינך רוצה למלא בעצמך, גייס שותף שיתמקד בתחום זה ויידרש להשקיע סכום מסוים בעסק. 

שותפות עסקית - מנוע הצמיחה שלך
שותף בעסק יכול להוות גורם חיוני להצלחת העסק ולצמיחתו. עם זאת, בחירת שותף שאינו מתאים, עלולה לפגוע קשות בתפקוד העסק ואף לסכן את עתידו. לכן, בחירת שותף לעסקים מחייבת תהליך ארוך, הכולל בחינת היכולות הכלכליות והמקצועיות של השותף הפוטנציאלי, הערכים המוספים שהוא מביא לעסק, מהימנותו, זמינותו ומחויבותו לעסק (מקום מגורים מרוחק, עסקים נוספים וכו'), יציבותו האישיותית וההיסטוריה התעסוקתית שלו. כמו כן, כאיש עסקים ותיק ומנוסה, אל תתעלם מתחושות הבטן שלך!

איתור שותף מתאים זאת מומחיות  
גיוס שותף לעסק ויצירת שותפות עסקית הם תהליכים אנושיים רגישים ומרתקים. לכל צד צרכים משלו, אילוצים משלו וחששות משלו והצלחת התהליך תלויה בהתאמה מושלמת בין הצדדים וביצירת אווירה נינוחה וחיובית, עד השגת היעד –שותפות עסקית מוצלחת לשנים רבות.
עם קבלת ההחלטה על גיוס שותף, עסקים 4 יו בע"מ תעמיד לרשותך מאגר של מועמדים איכותיים המעוניינים בשותפות עסקים ובשלים לשותפות ותהליך עבודה מובנה בן 3 שלבים, אשר הוכיח את עצמו בעשרות עסקאות איתור וגיוס שותפים.

דיסקרטיות מעל הכל
עסקים 4 יו בע"מ משקיעה משאבים רבים במניעת ריגול תעשייתי ושומרת על סודיות מוחלטת משלבי הפנייה לשותפים הפוטנציאלים ועד חתימת הסכם השותפות, כך שמידע חסוי לא יימסר לשותפים פוטנציאליים ללא הסכמתך המפורשת.





תהליך העבודה
1. מנתחים / הכנת החברה  שמות השלבים – לבחירתכם)
· מיפוי העסק והכנת מתווה עסקה 
· ניתוח SWOT
· ניתוח דוחות כספיים
· בניית דוח פרופורמה המשקף את רווחי העסק
· יצירת תחזית התפתחות העסק לאחר כניסת השותף
· אפיון צרכים פיננסיים לשותפות והכנת תכנית "כסף פנימה" / "כסף החוצה".
· בניית תכנית החזר השקעה ומתודולוגיית חלוקת רווחים 
· מסקנות והמלצה לשווי עסקה

2. מאתרים / מיפוי השוק
· גיבוש תוכנית עבודה ומתווה לעסקה, תוך העצמת נקודות החוזק של העסק
· יצירת פרופיל שותף אופטימלי אשר ייצר עבור העסק את הערך המוסף הגבוה ביותר
· פנייה ראשונית לגורמים בעלי פרופיל פיננסי ואישיותי מתאים, ללא חשיפת פרטיך
· סינון המועמדים 
· ניהול מו"מ ללא מעורבותך האישית. גישה המפחיתה את הלחצים המופעלים עליך ומגדילה את כוח המיקוח שלך
· ניסוח הסכם עקרונות שותפות עסקית או מזכר הבנות המקובל על כל הצדדים

3. חותמים! / מו"מ וחתימה
· עריכת בדיקת נאותות מקיפה מול עורכי הדין ורואי החשבון של שני הצדדים לעסקה
· ניהול משא ומתן סופי וגיבוש הסכם שותפות
· יצירת מנגנון לפירוק השותפות ברוח טובה, בשעת הצורך.
· Closing – חתימה על הסכם שותפות עסקית

4. מתחילים לעבוד!  /  אינטגרציה
· ניהול תהליך האינטגרציה בין השותפים
· אינטגרציה מהירה, ממוקדת ומתוכננת לשיפור סיכוי הצלחת השותפות
· התמקדות בגורמי מפתח היוצרים ערך סינרגטי לשותפות
· חתירה לחזרה מהירה לשגרת הפעילות העסקית
· ייעוץ, ליווי ותמיכה בתהליך השותפות, להבטחת תוצאותיו החיוביות.



3. מיזוג חברות

מיזוגים ורכישות (Mergers and Acquisitions) הם תהליכים של העברת שליטה ושינויים מבניים בעסקים ובחברות. מטרת תהליכים אלו היא ליצור חיבור בין שתי חברות או עסקים ליחידה עסקית אחת, כאשר הישות המשפטית של החברה הנרכשת, על כל נכסיה והתחייבויותיה, עוברים לידי החברה הקולטת והיא נבלעת בה.

סוגי המיזוגים והרכישות
קיימים סוגים רבים של מיזוגים ורכישות וביניהם:
· מיזוג "קשור לפנים"  - החברה הקולטת מתקרבת לצרכן הסופי, באמצעות רכישת חברת הפצה או שיווק. 
· מיזוג "קשור לאחור" - חיזוק תשתיות החברה, כגון מיזוג עם חברת לאספקת חומרי גלם. 
· מיזוג "אופקי" – כניסת החברה הקולטת לתחומי פעולה חדשים או הרחבה של קווי המוצרים.

מיזוג ורכישה. הדרך לצמיחה מהירה
מיזוגים ורכישות הם כלי נפוץ להשגת צמיחה מהירה יותר. עם זאת כמחצית מהמיזוגים והרכישות מסתיימים בכישלון בשלב האינטגרציה - שלב שאמור להביא ליתרון סינרגטי ולשגשוג היחידה העסקית המשותפת, אך בפועל, פוגע בצמיחתה ובתוצאותיה העסקיות עקב תיכנון, היערכות וביצוע לא מקצועי.

עסקים 4 יו בע"מ – המומחים למיזוגים ורכישות
מיזוגים ורכישות הם תהליכים מורכבים המכילים בתוכם מגוון רחב של סוגיות מורכבות מתחומי העסקים, המימון, המיסוי והחשבונאות, הדורשות טיפול מקצועי ויצירתי במיוחד. צוות המומחים של עסקים 4 יו בע"מ ילווה אותך החל מתכנון אסטרטגיית הרכישה או המיזוג, דרך איתור החברה הנרכשת או הקולטת ועד ביצוע האינטגרציה שלאחר המיזוג, בתהליך עבודה מובנה בן 3 שלבים, אשר הוכיח את עצמו בעסקאות מיזוג רבות.

תהליך העבודה
1. מנתחים / הכנת החברה שמות השלבים – לבחירתכם)
· גיבוש התהליך האסטרטגי ע"י מנהל ממונה מטעם עסקים 4 יו בע"מ
· מינוי צוותי פעולה בחברה הנרכשת ובחברה הקולטת

2. מאתרים  / מיפוי השוק
· איתור חברות מועמדות לרכישה על פי האסטרטגיה שהוגדרה בחברה הקולטת או הרוכשת.
· היכרות ראשונית בין הגורמים המעורבים וחתימת הסכם סודיות
· בדיקת היתכנות עם החברה הקולטת והנרכשת
· ניהול מו"מ בין הצדדים, תוך מתן בלעדיות ואי פנייה לחברות נוספות
· חתימה על מכתב כוונות, המבטא את מחויבות הצדדים לעסקה, מחיר העסקה, לוחות זמנים, עקרונות ניהול
ותנאים לקיום העסקה ולביטולה

3. חותמים! / מו"מ וחתימה
· עריכת בדיקת נאותות מקיפה מול עורכי הדין ורואי החשבון של שני הצדדים לעסקה
· ניהול משא ומתן סופי וגיבוש הסכם המיזוג והרכישה
· חתימה על הסכם מחייב ומילוי התנאים הכרוכים בה: אישור האסיפה הכללית, הודעה לרשם החברות ובמידת הצורך גם לממונה על ההגבלים העסקיים ועוד.
· Closing – חתימה על הסכם המיזוג
· Post-Merger - ליווי תהליך האינטגרציה בין החברות בליווי צמוד של מנהל המיזוג מטעם עסקים 4 יו בע"מ.

4. מתחילים לעבוד!  /  אינטגרציה
כאן יש לדייק ולהתאם למקרה של מיזוג
· ניהול תהליך האינטגרציה בין החברה הקולטת והמתמזגת
· אינטגרציה מהירה, ממוקדת ומתוכננת לשיפור סיכוי הצלחת המיזוג
· התמקדות בגורמי מפתח היוצרים ערך סינרגטי למיזוג
· חתירה לחזרה מהירה לשגרת הפעילות העסקית
· ייעוץ, ליווי ותמיכה בתהליך המיזוג, להבטחת תוצאותיו החיוביות.



דיסקרטיות מעל הכל
עסקים 4 יו בע"מ משקיעה משאבים רבים במניעת ריגול תעשייתי ושומרת על סודיות מוחלטת משלבי הפנייה לחברות מועמדות לרכישה או קליטה הרשומות במאגר עסקים 4 יו ועד חתימת הסכם השותפות, כך שמידע חסוי לא יימסר לחברות פוטנציאליות ללא הסכמתך המפורשת.

4. ליווי בכירים פורשים  


שנת 2009 הייתה עבורי שנה של מחשבות ותהיות לגבי עתידי המקצועי.
בשנה זו עבדתי בתפקיד ניהולי בכיר בחברת הייטק והתחבטתי עם עצמי, האם להמשיך לתפקיד הניהולי הבכיר הבא, או להעז... ולעשות לביתי.

אם גם אתם נמצאים בצומת החלטות דומה, אתם בוודאי חווים היום, את החששות וההתלבטויות 
שליוו אותי אז. תקופה בה עמדתי בפתחו של "כלוב הזהב" ותהיתי האם להישאר בסביבה המוכרת והמוגנת כשכיר בכיר, או שזאת ההזדמנות שלי לפרוש כנפיים ולעוף...

אני החלטתי.

מאז אותה החלטה שבעקבותיה הקמתי את חברת עסקים 4 יו, זכיתי ללוות 7 בכירים שהתלבטו בדיוק כמוני. כולם "חצו את הקווים", עזבו תפקידי ניהול בכירים וקפצו אל המים של עולם העצמאים. 
עולם בו הם נדרשים, כמו תמיד, לקבל החלטות התורמות להגדלת החברה, ההכנסות והרווחים, 
אך הפעם - עבור עצמם ולמען עתיד משפחתם.

הניסיון שצברתי על בשרי ובמהלך ליווי אותם בכירים ברכישת חברות ובכניסה לשותפויות פעילות, מאפשרים לי ולצוות בית ההשקעות עסקים 4 יו בע"מ שאני עומד בראשו, לקחת אתכם, מנהלים בכירים ומקבלי החלטות, למסע מרתק, מעניין, מלמד, חווייתי ושופע הזדמנויות. מסע שבסיומו תהיו בעלי חברה משלכם או שותפים בחברות קיימות, אליהן תוכלו לצקת את הערכים המוספים שלכם:
שיטות ניהול | טכנולוגיה | מודרניזציה | כלי שיווק ומכירות | ידע פיננסי מתקדם | ידע תפעולי ולוגיסטי | 
ידע מעולם המחשוב והאינטרנט ועוד.

צוות עסקים 4 יו ואני, נשמח ללוות אתכם במסע זה, אך לפני היציאה לדרך, 
אתם מוזמנים לסדרת כנסים, בה תשמעו ממקור ראשון על מסעות משני חיים, 
אליהם יצאו בכירים כמוכם:

הבכירים שחצו את הקווים

[bookmark: _GoBack]עמוס עוזני 
לשעבר: מנכ"ל רכבת ישראל 
היום: בעל חברת CMA העוסקת ביישומי חומרים מרוכבים

במסגרת התפקידים שמילאתי בשירות הציבורי, הייתי אחראי על אלפי עובדים ועל תקציבים בסדרי גודל של מיליארדים. עם זאת, הרגשתי צורך לנהל חברה משלי - לא בהכרח משיקולים כספיים אלא מתוך שאיפה אמיתית למצוא תחומי עניין חדשים ומרתקים שלא הכרתי. 
למרות ההשכלה שלי כעורך דין, הידע העסקי הרחב שיש לי והניסיון הרב שצברתי בניהול חברות, אני מאמין בהתמחויות. לכן שכרתי את שירותיה של חברת ייעוץ, המתמחה במיזוגים ורכישות. אל ערן ברלינסקי מחברת "עסקים 4 יו בע"מ" הגעתי דרך היכרות אישית ומכאן החל תהליך איתור החברה הנכונה שהסתיים ברכישת חברת CMA.
כשקולגות שלי, מנכ"לים שכירים, שואלים אותי האם לנהוג כמוני ולהפוך לבעל עסק עצמאי, אני עונה להם בתחושות מעורבות. מחד, כבעל עסק אתה עצמאי, אתה אדון לעצמך והצלחת העסק היא הצלחה שלך. מאידך, אתה נאלץ להילחם על כל לקוח ועל כל פרויקט ולייצר עבור העסק ועובדיו פעילות רווחית. לכן, אם אתה מנכ"ל השוקל פרישה אך יצר העשייה והיזמות עדיין בוער בקרבך, רכישת חברה תספק לך הרבה אנרגיה וחיוניות לשנים רבות... 


אלי דוד
לשעבר: מנכ"ל יפנאוטו ישראל, יבואנית סובארו
היום: בעל חברת א.ד טכנולוגיות סינון בע"מ - יצרנית פתרונות סינון והפרדה לתעשייה
http://www.sinun.co.il/

עם סיום קדנציה בת 5 שנים ביפנאוטו, הגעתי למסקנה כי הידע, הניסיון והמוטיבציה שיש ברשותי הם הכלים שבאמצעותם אפתח שלב חדש בקריירה כבעלים של חברה. אם כמנכ"ל שכיר אני יודע למלא תפקידים בכירים ורבי השפעה ולייצר בכך ערך לבעלי המניות של החברה בה אני מועסק, מדוע שלא אעשה זאת עבור עצמי?"
עם קבלת ההחלטה, התחלתי לחפש עסקים העומדים למכירה. בשלב מסוים הבנתי כי באמצעות חברת ייעוץ לרכישת  עסקים, אוכל להיחשף למספר עסקים פוטנציאלים רב יותר ובכך, להגדיל את סיכויי למצוא את העסק המתאים ביותר עבורי. כשנפגשתי עם עסקים 4 יו בע"מ, הבנתי שהערך שמעניקה חברת ייעוץ שכזו, הוא הרבה יותר עמוק ומשמעותי מאשר איתור ומיון חברות העומדות למכירה.
התהליך בתיווכה של עסקים 4 יו כלל מספר רבדים: המגעים הראשוניים התמקדו ברובד האישי והאנושי, בו נוצרה היכרות וכימיה טובה ביני לבין המוכר. משם המשכנו בירידה לפרטים הטכניים והמקצועיים ולבסוף הגענו להיבטים הכספיים – עד שלב ה-Closing. אני חייב לציין שהליווי המקצועי לו זכיתי לאורך כל התהליך והשקיפות המלאה שאפיינה אותו, הביאו לכך שנוצר מתאם כמעט מלא בין הציפיות שלי מהחברה שרכשתי לבין המציאות אותה אני חווה היום כבעלים - ואין זה מובן מאליו.
ולבכירים שעדיין מתלבטים ברצוני להגיד: אם נמאס לך לדחוף עגלה של מישהו אחר, שקול את הסיכונים מול הסיכויים, ובחן היטב את ההשפעה הצפויה על אורח חייך עם המעבר למעמד בעלים. השתכנעת שזה מה שאתה רוצה לעשות? אתה מוכן לשלם את המחיר ואפילו להיפרד מההטבות והגינונים השמורים לשכיר בכיר? פעל במהירות וקח איתך למסע אנשי מקצוע טובים שילוו אותך בכל ההיבטים המורכבים של תהליך הרכישה. בהצלחה!















יהושע אולמר
לשעבר: מהנדס פיתוח וראש צוות אינטגרציה בתעשייה הביטחונית  
היום: בעל חברת העיבוד השבבי המתקדם EMI Integrated Systems Ltd
http://emi-is.com/

אני מגיע ממקום עבודה נחשק, מפנק ומתגמל, בו מסלול הקריירה שלי סומן והעתיד המקצועי שלי היה מובטח. עם זאת, תמיד קינן בי הרצון להיות אדון לעצמי. ידעתי שאם ברצוני לעשות שינוי בקריירה, אין כל סיבה להמתין ומה שאוכל לעשות בגיל 32, יהיה קשה יותר לביצוע בגיל 42 או 52.... עם התובנה הזו התחלתי לחפש בעיתונים חברות העומדות למכירה. מצאתי לא מעט חברות, אך אף אחת מהן לא התאימה לדרישותיי. לכן החלטתי ליצור קשר עם עסקים 4 יו. מפגש זה האיץ את התהליך לרכישת EMI אשר ידע לא מעט עליות ומורדות, במהלכן למדתי המון - בעיקר עד כמה אינני שולט בתחום רכישת החברות... במבט לאחור, ברור לי שרק הודות לליווי של עסקים 4 יו, יחד עם עורך דין, רואה חשבון ושמאים מומחים, הצלחתי לסגור את העסקה.
ההמלצה שלי לכל מי ששוקל צעד דומה לשלי היא לא להיות פזיז. אם קיים אצלך דרייב אמיתי לשינוי, אל תדכא אותו ואל תחייה עם תחושת החמצה. בדוק כל הזדמנות לעומקה, הקף את עצמך ביועצים מומחים ולך על זה. מקסימום, תצליח!

https://www.youtube.com/watch?v=2HAUZOwlwYI



קובי הקר
לשעבר: מנכ"ל חברת אינטרנט רימון מקבוצת 013 נטוויז'ן
היום: בעל חברת ההשמה "יישום פתרונות אנושיים"
http://www.yisum.com/

בתפקידי האחרון כיהנתי כמנכ"ל אינטרנט רימון וכשסיימתי את תפקידי בחברה, קיבלתי שלל הצעות להובלת חברות הזנק. התלבטתי לא מעט עד שהגעתי למסקנה שייתכן והכיוון הנכון ביותר עבורי בשלב זה של הקריירה הוא לרכוש עסק קיים עם פוטנציאל צמיחה משמעותי, אותו אוכל לפתח למישורים נוספים.
כשהתחלתי בחיפוש אקטיבי, ידעתי שכדאי לי להיעזר בחברת ייעוץ המתמחה בתהליך המורכב של איתור ורכישת חברה וליהנות ממאגר מידע איכותי הכולל מגוון חברות העומדות למכירה. כשפניתי לחברת הייעוץ עסקים 4 יו, התהליך החל לצבור תאוצה וצוות החברה ידע לזהות בעלי עסקים הבשלים לעסקה ולא רק מפריחים "בלון ניסוי" לשם הערכת שווי העסק שלהם.
תהליך הרכישה ארך מספר חודשים והתנהל מול מספר חברות במקביל. לשמחתי, עסקים 4 יו ידעה היכן לדחוף את המו"מ, היכן להרפות והיכן לגשר על הפערים – והכל בדרכי נעם ובשקט נפשי שתרם משמעותית להצלחת המשא ומתן.
ועצתי למנכ"לים המרגישים שהגיעו למיצוי: שיקלו ברצינות רכישה של חברה. אם אתם בשלים למהלך הזה ומאמינים בעצמכם, אל תיתנו לפחד לשתק אתכם, כי הידע שלכם והיכולות שצברתם נותנים לכם את כל הכלים להצליח!

ליאל כרמלי
לשעבר:  סמנכ"ל כספים – דקסל פארמה
היום: בעלים ומנכ"ל חברת מ.ת.ד חומרים דנטליים
http://www.mtdental.co.il/

ליאל כרמלי כיהן במשך 16 שנה כסמנכ"ל כספים ואחראי משאבי אנוש בחברת דקסל פארמה (לשעבר חברת דקסון). לאורך שנות פעילותו, צמח היקף הפעילות של החברה פי 8, מספר המועסקים גדל פי 5 והיא הפכה מחברה משפחתית המשווקת את מוצריה בשוק המקומי, לחברה רב-לאומית.  

"עם כניסת דור ההמשך לחברה" מספר ליאל, "הגעתי למסקנה כי אני קרוב מתמיד לתקרת הזכוכית... 
עם זאת, תהליך ההפנמה נמשך כשנתיים נוספות, בהן בחנתי בעזרת ערן ברלינסקי מחברת עסקים 4 יו בע"מ (MergePoint), אפשרות לשותפות בתאגיד גדול, אך תהליך זה לא הבשיל לכדי מעשה. למען האמת, הייתי עדיין בשלבי התפכחות ראשוניים ולא הייתי בשל מספיק לעשות את הצעד הראשון".

"חברת מ.ת.ד, כחברה ותיקה ויציבה בתחום אספקת החומרים והציוד למעבדות שיניים ומרפאות, קסמה לי ממספר סיבות: החברה פועלת בתחום המשיק לתחום הרפואה בו פעלתי במשך שנים רבות והיא מציעה את מגוון הפתרונות הגדול ביותר בתחומה. מ.ת.ד מאופיינת בביזור גבוה של מאות לקוחות ועשרות ספקים, המצמצם את רמת החשיפה והתלות בספק או בלקוח דומיננטי. כמו כן, צוות החברה הוא צוות ותיק, נאמן ומנוסה, אשר מנהל מזה שנים רבות קשרים אישיים עם לקוחות החברה וזוכה לנאמנות רבה מצדם".


הרצאות וסדנאות

חברת עסקים 4 יו בע"מ משמשת מרכז ידע ישראלי בתחום רכישה ומכירה של חברות ועסקים, 
מיזוגים ורכישות וליווי בכירים הפורשים מתפקידם.
המומחים של עסקים 4 יו בע"מ עומדים לרשותך כמרצים אורחים בכנסים, פאנלים מקצועיים וימי עיון 
במגוון רחב של הרצאות מרתקות במגוון נושאים וביניהם:
הכנת חברה למכירה
שיקולי מס והשפעתם על מתווה עסקה
כלים להערכת שווי חברה
הבכירים שחצו את הקווים
כרישים בים של דגים – תהליכי מיזוג חברות 
להוסיף עוד של הרצאות מובנות

הרצאות אלו כוללות שלל עצות שימושיות לבעלי חברות ועסקים ומאפשרות הצצה נדירה לעולם המסעיר של המיזוגים והרכישות, באמצעות דוגמאות מתהליכים אותם ליוותה עסקים 4 יו בע"מ לאורך שנות פעילותה.
כמו כן, ניתן להזמין הרצאה המותאמת אישית לתחומי העניין של המשתתפים.

להזמנת הרצאה, צור קשר.

התאחדות בית מלאכה
יפעת מכרזים
כנס אווניו 
לשכת המסחר באר שבע
מהוועידה ה8 למיזוגים ורכישות

5. הערכת שווי חברה
תדע, תיערך, תצליח

האם חלפו בראשך מחשבות על מכירת החברה שבבעלותך, גיוס שותף או מיזוג פעילותה עם חברה אחרת? 
אחד השלבים המקדימים והחיוניים להצלחת תהליך מרתק זה, הוא ביצוע הערכת שווי לחברה. 
גם אם המכירה אינה אמורה להתבצע בעתיד הקרוב, הערכת השווי המבוצעת ע"י עסקים 4 יו בע"מ Mergepoint 
תאפשר לך לגלות, כבר היום, מהו שווי השוק של החברה בתרחישים שונים, עבור קונים שונים ולתכנן את צעדיך בהתאם.

תהליך העבודה
הערכת השווי מבוססת על אופי פעילות החברה, הוותק והמוניטין שצברה, הענף בו היא פועלת, השלב העסקי-התפתחותי 
בו היא נמצאת, נתוניה העסקיים ותחזיות הצמיחה לשנים הקרובות. לשם כך, עסקים 4 יו בע"מ Mergepoint משקיעה משאבים רבים בתהליך מובנה בשלושה שלבים, הכוללים ראיונות עומק עם מנהלים ואנשי מפתח בחברה, ניתוח השוק וקבלת חוות דעת של מומחים ענפיים שונים, בהתאם לצורך.

1. אבחון ארגוני וניתוח מצב קיים
· סקירת ההיסטוריה
· לימוד, וסקירת סל המוצרים והשירותים
· תהליכים ארגוניים ייחודיים
· ספקים, לקוחות ושווקים 
· אבחון מבנה ארגוני
· סביבה תחרותית
· רצפת ייצור, אמצעים, יכולות וידע 

2. ניתוח פיננסי ומנועי צמיחה
· רווחיות וביצוע 
· נזילות וביטחון פיננסי
· יעילות ניהול ההון החוזר 
· ניתוח לפי מדד אלטמן
· תרחישים למיזוג
· מנועי צמיחה 

3. הצגת מצב מוצע
· שווי עסקה
· כסף "פנימה" / "החוצה"
· הצגת 2-3 תרחישים מוצעים לשווי עסקה
· הצגת תרחישי R.O.I  לפי אופי הרוכש

מעוניין להתקדם לתהליך ליווי למכירה, מיזוג או שותפות?
אם תחליט בתוך 3 חודשים ממועד קבלת תיק הערכת השווי, להמשיך ולהסתייע בשירותי עסקים 4 יו Mergepoint 
לצורך איתור הרוכש, השותף או המיזוג המתאים, עלות הערכת השווי תקוזז במלואה מעלויות ליווי החברה למכירה!

דיסקרטיות מעל הכל
עסקים 4 יו בע"מ מחויבת לשמירת סודיות מוחלטת, לכל אורך תהליך הערכת שווי החברה שלך.

מעוניין בהערכת שווי לחברה שלך?
לפגישת היכרות בדיסקרטיות מלאה, צור קשר.

